11. 10.

Dani - Godine
prethodni dan - sledeći dan

11. oktobar/listopad (11. 10.) je 284. dan godine po gregorijanskom kalendaru (285. u prestupnoj godini).
Do kraja godine ima još 81 dan.

Događaji 
 1521. — Papa Lav X dodelio je engleskom kralju Henriju VIII titulu „Branitelja vere“ pošto je kralj objavio knjigu u kojoj je osudio ideje verskog reformatora Martina Lutera. Henri VIII je 12 godina kasnije osporio autoritet rimokatoličke crkve, a 1534. se proglasio poglavarom anglikanske crkve.
 1531. — Vojska švajcarskih katoličkih kantona porazila je kod Kapela snage grada Ciriha i njegovih protestantskih saveznika. U bici je poginuo i protestanski verski reformator Ulrih Zvingli, jedan od najvećih teologa reformacije.
 1698. — Sporazum u Den Hagu između Engleske i Francuske.
 1865. — Rođen srpski naučnik, geograf Jovan Cvijić, osnivač antropogeografije i geomorfologije u Srbiji i Geografskog društva u Beogradu 1910. Predsjednik teritorijalne komisije na Mirovnim  pregovorima u Versailles 1919 — 1920. Djela : "Balkansko poluostrvo i južnoslovenske zemlje", "Balkanska pitanja".
 1871. — u Rakovici kod Plaškog ubijen Eugen Kvaternik.  

 1899. — Počeo Burski rat između južnoafričkih burskih država Transval i Oranske i Velike Britanije.
 1939. — Grupa američkih naučnika, među kojima i Albert Einstein, obavijestili su predsjednika SAD Franklina D. Roosevelta o mogućnosti proizvodnje atomske bombe.
 1941. — Drugi svjetski rat: U Makedoniji započeo ustanak protiv okupatora.
 1944. — Sovjetski Savez je anektirao državu Tanu Tuva.
 1946. — Zagrebački nadbiskup Alojzije Stepinac od strane komunističkih vlasti osuđen na 16 godina robije zbog zločina i suradnje s ustaškim režimom.
 1962. — Na poticaj pape Ivana XXIII. počeo je rad II. vatikanskog sabora.
 1976. — U Kini je, pod optužbom za zaveru uhapšena „četvoročlana banda“ - udovica Mao Cedunga Đang Čing i tri bivša visoka funkcionera.
 1980. — Dvojica sovjetskih kosmonauta okončali su dotad najdužu misiju u kosmosu. U brodu „Saljut 6“ oni su proveli u svemiru 185 dana.
 1985. — Četiri američka lovca presrela su egipatski avion sa otmičarima italijanskog putničkog broda „Akile Lauro“ i primorali ga da sleti na Siciliju, gde su otmičari uhapšeni. Otmičari su se 9. oktobra predali egipatskim vlastima koje su im odobrile da odlete u Tunis.
 1988. — Govor pape Ivana Pavao II prekinut je u Evropskom parlamentu u Strazburu kada je britanski poslanik iz Sjeverne Irske, protestantski sveštenik Jan Pejzli, počeo da uzvikuje "antihrist", razvivši transparent na kojem je pisalo "Ivan Pavao II - antihrist".
 1993. — U atentatu u Oslu teško je ranjen Vilijam Nigard, norveški izdavač „Satanskih stihova“ Salmana Rušdija, britanskog pisca indijskog porekla, kojeg je iranski verski vođa Homeini osudio na smrt.
 1998. — Ni nakon sedmočasovnih razgovora u sedmoj rundi pregovora, predsednik SR Jugoslavije Slobodan Milošević i specijalni američki izaslanik Ričard Holbruk nisu postigli dogovor oko rešavanja kosovske krize na osnovu rezolucije UN od 23. septembra. Pored pretnji vojnom intervencijom NATO-a, Milošević je odbio Verifikacionu misiju koja bi pratila sprovođenje rezolucije.
 2002. — Vojni sud u Nišu osudio je četiri pripadnika Vojske Jugoslavije na višegodišnje kazne zatvora zbog ratnih zločina nad civilnim stanovništvom tokom rata na Kosovu.
.

Rođenja 
 1741. — Alberto Fortis, talijanski teolog, prirodoslovac, putopisac i redovnik (u 1803.). 
 1806. — Aleksandar Karađorđević, srpski knez od 1842. do 1858. (†1885.).
 1851. — Josif Marinković, srpski kompozitor i horovođa.
 1865. — Jovan Cvijić, srpski geograf, predsednik Srpske kraljevske akademije.

 1884. — Eleanor Roosevelt, bivša Prva dama SAD-a.
 1885. — François Mauriac, francuski književnik.
 1895. — Jakov Gotovac, hrvatski skladatelj i dirigent.
 1914. — Reuben Fine, američki psihoanalitičar.
 1923. — Ahmet Hromadžić, bosanskohercegovački književnik.
 1925. — Elmore Leonard, američki pisac.
 1937. — Bobby Charlton, engleski nogometaš i trener.
 1946. — Daryl Hall, američki pop-pjevač i songwriter. 
 1949. — Milivoj Petković, hrvatski vojni zapovjednik i bivši načelnik glavnog stožera HVO-a.

 1954. — Vojislav Šešelj, srpski političar.
 1956. — Stephen Spinella, američki glumac.
 1962. — Joan Cusack, američka glumica. 
 1965. — Elena Čebukina, bivša sovjetska, ruska i hrvatska odbojkaška reprezentativka. 

 1966. — Luke Perry, američki glumac. 
 
 1973. — Mirsad Hibić, bivši bosansko-hercegovački nogometaš i nacionalni reprezentativac.
 1983. — Ruslan Ponomarjov, ukrajinski šahist.
 1986. — Stojan Vranješ, bosanskohercegovački nogometaš.
.

Smrti 
 1347. — Ludvig IV Bavarski, nemački kralj i Sveti Rimski Car (*1282.).
 1579. — Mehmed-paša Sokolović, turski državnik.
 1871. — Eugen Kvaternik, hrvatski političar, pisac i revolucionar (* 1825.).
 1889. — James Prescott Joule, engleski fizičar (* 1818.).
 1891. — Arthur Rimbaud, francuski pjesnik (* 1854.).
 1896. — Anton Bruckner, austrijski orguljaš i kompozitor.
 1958. — Maurice de Vlaminck, francuski slikar i grafičar.
 1963. — Edith Piaf, francuska pjevačica (* 1915.).
 1963. — Žan Kokto, francuski pisac, slikar i režiser (* 1889.).
 1977. — Ibrahim al Hamdi, predsednik Severnog Jemena.
 2000. — Donald Đuar, predsednik škotskog parlamenta.
 2000. — Matija Ljubek, hrvatski kanuist (* 1953.).
 2001. — Nada Mamula, bila je domaća pjevačica narodnih pjesama i jedan od najboljih izvođača sevdalinki s jugoslavenskih prostora. (* 1927.).
.

Praznici/Blagdani 

 Dan izlaska iz ormara

Vidi takođe: Godišnji kalendar - Dnevni kalendar

Dani u godini